Document ID: 32007D0017

KOMISSION PÄÄTÖS,
tehty 22 päivänä joulukuuta 2006,
laitosten hyväksymistä siipikarjan ja siitosmunien yhteisön sisäistä kauppaa varten koskevien suunnitelmien hyväksymisestä neuvoston direktiivin 90/539/ETY nojalla
(tiedoksiannettu numerolla K(2006) 6842)
(ETA:n kannalta merkityksellinen teksti)
(2007/17/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1) ja erityisesti sen 3 artiklan 2 ja 3 kohdan,
sekä katsoo seuraavaa:
(1)
Direktiivissä vahvistetaan eläinten terveyttä koskevat vaatimukset, jotka koskevat yhteisön sisäistä siipikarjan ja siitosmunien kauppaa ja näiden tuotteiden tuontia kolmansista maista. Direktiivin mukaan komission on hyväksyttävä jäsenvaltioiden suunnitelmat, jotka koskevat laitosten hyväksymistä siipikarjan ja siitosmunien yhteisön sisäistä kauppaa varten.
(2)
Laitosten hyväksymistä yhteisön sisäiseen siipikarjan ja siitosmunien kauppaan koskevien suunnitelmien hyväksymisestä 3 päivänä joulukuuta 2004 tehdyllä päätöksellä 2004/835/EY (2) hyväksyttiin muiden nykyisten jäsenvaltioiden suunnitelmat paitsi Luxemburgin. Kyseisen päätöksen liitteessä luetellaan jäsenvaltiot, joiden suunnitelmat on hyväksytty.
(3)
Bulgarian ja Romanian on määrä liittyä yhteisöön 1 päivänä tammikuuta 2007. Näin ollen ne ovat jättäneet komission hyväksyttäviksi suunnitelmansa laitosten hyväksymisestä siipikarjan ja siitosmunien yhteisön sisäistä kauppaa varten.
(4)
Bulgarian ja Romanian toimittamat suunnitelmat, sellaisina kuin ne ovat muutettuina niiden arvioinnin aikana esitettyjen ehdotusten mukaisesti, täyttävät direktiivissä 90/539/ETY asetetut vaatimukset ja, jos ne pannaan tehokkaasti täytäntöön, mahdollistavat direktiivissä asetettujen tavoitteiden saavuttamisen, joten ne olisi hyväksyttävä.
(5)
Yhteisön lainsäädännön selkeyden vuoksi päätös 2004/835/EY olisi kumottava ja korvattava tällä päätöksellä.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Bulgarian 9 päivänä lokakuuta 2006 komission hyväksyttäväksi jättämä suunnitelma laitosten hyväksymisestä siipikarjan ja siitosmunien yhteisön sisäistä kauppaa varten.
2 artikla
Hyväksytään Romanian 5 päivänä lokakuuta 2006 komission hyväksyttäväksi jättämä suunnitelma laitosten hyväksymisestä siipikarjan ja siitosmunien yhteisön sisäistä kauppaa varten.
3 artikla
Liitteessä vahvistetaan luettelo jäsenvaltioista, joiden suunnitelmat laitosten hyväksymisestä siipikarjan ja siitosmunien yhteisön sisäistä kauppaa varten on hyväksytty.
4 artikla
Kumotaan päätös 2004/835/EY.
5 artikla
Tätä päätöstä sovelletaan Bulgarian ja Romanian liittymissopimuksen voimaantulopäivästä edellyttäen, että liittymissopimus tulee voimaan.
6 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2006.

Labels: 17
7
3
0
6
18